# Roser Ros i Vilanova

Roser Ros i Vilanova (Barcelona 19 de febrer del 1950) és una pedagoga, escriptora, narradora, poeta i dramaturga catalana.

## Biografia

Va cursar Pedagogia a la Universitat de Barcelona entre el 1969 i el 1974. Compromesa amb la lluita antifranquista, va ser detinguda el gener del 1974 i va passar un mes a la presó de la Trinitat de Barcelona i dos mesos a la presó de Carabanchel. Exiliada a París durant tres anys amb el seu company i la seva filla d’un any, amb l’amnistia del 1977 van poder tornar amb una filla més. El retorn a Catalunya va coincidir amb la represa democràtica a Espanya, fet que els va permetre participar en les tasques de recuperació de la vida cívica i política democràtiques.
Es va implicar a fons en la formació de mestres (especialment a l'Associació de Mestres Rosa Sensat en el marc de les Escoles d’Estiu i també en altres punts d’Espanya). Participa des del seu inici en la fundació de la revista Infància Educar de 0 a 6 anys de Rosa Sensat en els apartats de literatura i llibres per a infants. Durant la dècada de 1980, treballa com a mestra a dues escoles municipals de la ciutat de Barcelona, Escola Ignasi Iglésias i Escola del Mar. En aquest període col·labora amb el Museu d’Arts i Indústries Populars de Barcelona (MAITP), dirigit llavors per Dolors Llopart, gràcies a un permís que li atorga Maria Aurèlia Capmany, regidora de cultura de l'Ajuntament de Barcelona en aquell moment. Inicia llavors una feina de recuperació i narració de contes de tradició oral, especialment per a les escoles que visitaven el museu i grups d’adults atrets pel plaer d’escoltar contes. L’any 1991 funda l’Associació Tantàgora juntament amb dues altres persones l’objectiu de la qual és fer arribar la literatura a tota mena de públics entenent-la com un cross art. L’any 2010 Tantàgora crea el Flic Festival
El temps d’estada a París li reforcen l’interès per la pedagogia i també per l’etnopoètica i la narració oral, temes que quallaran en la seva tesi doctoral defensada l’any 1997al Departament de Teoria i Historia de l’Educació de la Universitat de Barcelona sota el títol Les rondalles d’animals, el cas del cicle de la guineu i el llop, dirigida pel Doctor Gabriel Janer Manila. Amb la seva tesi, el 1998 va obtenir el Premi de Pedagogia Francesc Flos i Calcat atorgat per l’Institut d’Estudis Catalans.
Va crear un grup sobre els contes i la seva narració anomenat Devivaveu, a partir del qual va sorgir l'Associació de Narradores i Narradors (ANIN) el 1998. És una entitat sense ànim de lucre que agrupa narradors professionals, ocasionals, en formació i persones que estimen i gaudeixen amb la narració oral. Ros va dirigir la que va ser la seva revista N.
Forma part activa de l'Associació Tantàgora, Serveis Culturals (presidenta); del Flic Festival (directora literària); de la revista Tantágora (directora) i de la revista Infància (col·laboradora).
Entre els anys 2009 i 2019 va impartir classes de didàctica de la llengua i la literatura a Blanquerna, la Facultat de Magisteri de la Universitat Ramon Llull.

### Narradora

Com a narradora s'adreça a tota mena de públics i tracta tant el repertori tradicional com el contemporani. Ha celebrat sessions de narració per tots els Països Catalans, també a Madrid, Salamanca, Múrcia, Almeria, Pamplona, Brussel·les, París, Montevideo, Lanzarote, Lucena, Tenerife, Braga (Portugal), Buenos Aires (Argentina), Monterrey (Mèxic).

### Dramaturga

Com a dramaturga ha creat nombroses peces de petit format, entre les quals Tocadits chrome-extension, Picaplat, Peu i Toc, amb música de Gerard Valverde, La gent de la meva escala i La Quela/La Tomasa.

### Escriptora

Com a escriptora, ha versionat contes de la tradició oral i ha escrit llibres per a nois i noies publicats a La Galera, Onda, Espasa Calpe/Rosa Sensat, Octaedro, Timun Mas, Memorial Democràtic, Takatuka, Tantàgora, Kalandraka, etc. Ha escrit, també, nombrosos articles sobre el fet narratiu i la importància en l'educació literària dels infants a diferents revistes d'àmbit català i castellà. Algunes de les seves obres són: Elna, la maternitat (amb il·lustracions Jordi Vila-Delclòs), Els colors de l'Àfrica, Mot per mot, Manual d'oralitat en set jornades i set contes i Matèria sensible.
Va coordinar el volum 7 del Tradicionari sobre la narrativa popular. L'obra mostra les transformacions que han comportat el pas cap a una societat de masses, postindustrial, dominada pels mitjans de comunicació de masses i les noves tecnologies de la informació, afectada per la globalització i per una immigració igualment imparable.

## Premis i reconeixements

El 1998 va rebre el Premi de Pedagogia Francesc Flos i Calcat atorgat per l’Institut d’Estudis Catalans; el 2010 va rebre el Premi Conca de Cultura Popular 2010. És Membre de la L Llista d’honor de la LIJ catalana i Presidenta de la Fundació Art&paraula.

## Referències

* ↑ «Tantàgora» (en espanyol europeu). [Consulta: 27 febrer 2023].
* 1 2 «Festival de literaturas y artes infantil y juvenil | Festival de literatura y arte infantil y juvenil» (en espanyol europeu). [Consulta: 27 febrer 2023].
* ↑ «Aproximació a l’estudi de les rondalles d’animals: El cas del cicle de la guineu i el llop, per Roser Ros i Vilanova – ANIN». [Consulta: 27 febrer 2023].
* ↑ «Qui som». ANIN – Associació de Narradores i Narradors. [Consulta: 27 febrer 2023].
* ↑ «Roser Ros i Vilanova». Associació de Narradores i Narradors. [Consulta: 27 febrer 2023].
* ↑ «Roser Ros – Tantàgora». Arxivat de l'original el 2023-01-28. [Consulta: 27 febrer 2023].
* ↑ «Nova etapa de la revista Tantágora – Grup d'Estudis Etnopoètics». [Consulta: 27 febrer 2023].
* ↑ «Revista Infància» (en espanyol europeu). [Consulta: 27 febrer 2023].
* ↑ «Espectacles de butxaca». [Consulta: 23 gener 2024].
* ↑ «Flic Festival - 🏫 Aquesta setmana arranca la nova temporada del FLIC a les escoles! Comencem amb el Tocadits a Teixidores de Gràcia, una proposta que, juntament amb l’espectacle narrat La Gent de la meva escala, visitarà diferents escoles en els propers mesos. Mireu tot el que tenim preparat per a les escoles i instituts en el marc de la 12ª Edició del FLIC Escolar! 👉🏻 http://flicfestival.com/flic12-escola/ | Facebook». [Consulta: 27 febrer 2023].
* ↑ «Vic 10 | Peuitoc | Festival de literaturas y artes infantil y juvenil» (en espanyol europeu). Arxivat de l'original el 2023-02-27. [Consulta: 27 febrer 2023].
* ↑ «'Elna, la maternitat'». Arxivat de l'original el 2023-02-27. [Consulta: 27 febrer 2023].
* ↑ «ELS COLORS DE L AFRICA | ROSER ROS I VILANOVA | Casa del Libro» (en espanyol europeu), 10-12-2021. [Consulta: 27 febrer 2023].
* ↑ «Mot per mot» (en espanyol europeu). [Consulta: 27 febrer 2023].
* ↑ «manual d'oralitat en set jornades i set contes. Roser Ros I Vilanova. Elkar.eus» (en castellà). [Consulta: 27 febrer 2023].
* ↑ «MATERIA SENSIBLE» (en castellà). [Consulta: 27 febrer 2023].
* ↑ adminGec. «Tradicionari», 29-07-2014. [Consulta: 27 febrer 2023].
* ↑ «Premis 2010». [Consulta: 27 febrer 2023].
* ↑ ibbycat. «Celebrem el 40è aniversari de l’IBBYcat amb l'homenatge a 40 Sèniors Literaris de la literatura infantil i juvenil catalana!» (en espanyol europeu), 15-11-2022. [Consulta: 23 gener 2024].
* ↑ «Art&Paraula – Fundació». [Consulta: 23 gener 2024].

## Enllaços externs

* Roser Ros i Vilanova, Generalitat de Catalunya, Entrevista a Roser Ros i Vilanova, Generalitat de Catalunya, Departament de Cultura, 9 de gener de 2020